
REFERAT
Privind participarea Consiliului Local în calitate coorganizator al manifestării 

„Panteon Bănăţean – Aniversarea a 100 de ani de la naşterea lui Corneliu Baba”
Asociaţia Culturală „Constantin Brâncuşi”a depus solicitarea nr. SC2006-000573/ 13.01.2006 pentru susţinerea financiară a manifestării „Panteon Bănăţean – Aniversarea a 100 de ani de la naşterea lui Corneliu Baba” care se va desfăşura în data de 18 noiembrie 2006.
Proiectul îşi propune promovarea în rândurile generaţiilor actuale a operei renumitului pictor Corneliu Baba, organizarea unei expoziţii de pictură a studenţilor de la Facultatea de Arte Plastice din cadrul Universităţii de Vest din Timişoara şi realizarea unui album cu principalele creaţii ale lui Corneliu Baba aflate la Muzeul Banatului din Timişoara. 

Propunem, în conformitate cu prevederile art.38 alin 2 litera (b), aliniatul 4 litera (a), aliniatul 6 litera (a) şi art. 46 din legea nr.215/ 2001 privind administraţia publică locală, modificată şi completată, precum şi în conformitate cu OUG nr. 45/2003 privind Finanţele publice locale,, sprijinirea acestei manifestări cu suma de 2.500 RON, din cap.67.02. „Cultură, recreere şi religie” (67.02.50. Alte servicii în domeniile culturii, recreerii şi religiei)Detalii referitoare la această manifestare se află în materialul anexat.

